Saruki system

Hviezdny systém Saruki je jedným zo systémov vnútornej sféry. Jeho centrom je biela hviezda Saruki Prima klasifikácie F8IV, radiaca tento systém do skupiny systémov teplejších ako Sol. Ďalej systém pozostáva zo šiestich existujúcich planét a pásu asteroidov na mieste pôvodnej odhadovanej piatej planéty. Na prvý pohľad netypické číslovanie systému, ( tj. Hviezda ako prima a planéty pokračujúc sekunda, tercia... ) sa v archívoch vyskytuje tak hlboko, ako sa vyskytujú o tomto systéme zmienky. A tak sa na odbornej pôjde vedú dohady, či daný astrograf bol vtipálek, alebo prosto debil. Hlavnou devízou systému Saruki je jeho poloha na spojnici niekoľkých medzi systémových línií a jeho nerastné bohatstvo. Toto mu umožnilo stať sa významným centrom obchodu a ťažby v regióne.

**Saruki Sekunda**

Tiež v systéme prezývaná "Pekelný šutr" je planéta najbližšie k slnku tejto sústavy. Teploty na dennej strane dosahujú hodnôt, pri ktorých sa topia povrchové horniny až do hĺbky niekoľkých desiatok metrov. Napriek tomu na planéte prebiehajú ťažobné operácie. No sú veľmi nákladné a náročné na špecifické technológie, ktoré sa s daným prostredím dokážu vyrovnať. V aktuálnom období už je väčšina miestnych ťažobných operácií autonómna, vrátane dopravy materiálu z planéty. Medzi údržbárskym personálom je pridelenie na práce na Pekelnom šutri považované za jedny z najvyšších foriem profesionálneho trestu.

**Saruki Tercia**

Druhá planéta systému. Stále veľmi nehostinná, no jej viazaná rotácia umožňuje pomerne pohodlné práce na odvrátenej strane v relatívne príjemnom podnebí ( teploty tu málokedy presahujú 150°C ). A tak sú na tejto strane rozsypané povrchové aj hlbinné ťažobné operácie ako aj ďalšie základne, u ktorých ide majiteľom primárne o to, aby neboli nikomu veľmi na očiach. Štandardný personál už to je pomerne bežný.

**Saruki Kvarta a Saruki Kvinta**

Jedná sa o dvoch plynných obrov. Každý z vlastnou obežnou dráhou no inak sú si veľmi podobné. Výraznejší rozdiel je len v tom, že S. Kvarta má jadro z hustých plynov, zatiaľ čo S. Kvinta už má jadro tekuté. Na oboch prebiehajú ťažobné operácie na okraji atmosféry. U S. Kvinta už bolo aj niekoľko pokusov o ťažbu tekutého jadra, no všetky doposiaľ skončily neúspechom.

**Saruki Seksta**

Saruki Sexta je pás asteroidov o ktorom sa predpokladá, že vznikol pravdepodobne rozpadom planéty v tejto obežnej dráhe. Vedú sa debaty o tom, čo mohlo tuto katastrofu spôsobiť a či sa skutočne jednalo len o jedinú planétu, nakoľko podľa niektorých výpočtov z hmoty obsiahnutej v Páse by musela táto planéta byť skutočne masívna. Pás je samozrejme najväčším zdrojom nerastov a surovín v systéme a a tiež miestom s najvyššou hustotou ťažobných operácií. Ťažba v Páse prebieha často s minimálnou automatizáciou a tak je pás miestom častých medzikorporátnych potýčiek medzi jednotlivými ťažobnými skupinami a nebývajú úplne zriedkavé ani potýčky medzi skupinami v rámci jednej korporácie.

**Saruki Septima**

Jediná plnohodnotne obývaná planéta v tomto systéme. Kozmopolitné centrum všetkého ruchu a obchodu.

**Saruki Oktáva**

Jediné teleso v systéme s ľadovým povrchom. Denné teploty sa tam bežne pohybujú v rozmedzí -70 do -100°C. Napriek tomu už na planéte prebehlo niekoľko prieskumov, ktoré potvrdili, že sa nejedná len o ucelený ľadovec, ale pod vrstvami ľadu sa nachádzajú horniny terestriálneho typu. Preto sa obzvlášť v poslednom povojnovom období začali objavovať plány a prvé nesmelé pokusy o terraformovanie planéty. Výsledky sú zatiaľ značne rozpačité. Obzvlášť preto, že častokrát dochádza k zlyhaniam v oblastiach, kde by podľa všetkých predpokladov, znalostí, výpočtov a simulácií k zlyhaniam dochádzať nemalo.